จระเข้เดินกร่างเข้าโรงแรม (คลิป)
ภาพสัตว์เลื้อยคลานตระกูล ตะเข้ตะโขง จระเข้ เดินส่ายอาดๆบนกรีนสนามกอล์ฟนั้นไม่แปลก เพราะสนาม กีฬาดังกล่าวมีบึง บ่อ สระน้ำ เป็นส่วนประกอบ,แต่ภาพวีดิโอชุดนี้ สิเล่นเอาทั่นผู้ชมฮือฮา เมื่อตอนบ่ายวันอาทิตย์ก่อนไอ้เข้เพศผู้วัยหนุ่มตัวเขื่อง ลำตัวยาวราวห้าฟุต เดินส่ายอาดๆวางมาดเท่เข้าไปในโรงแรมควอลิตี้ อินน์ (Quality Inn) กลางเมืองเซบริง รัฐฟลอริดา สหรัฐอเมริกา,ท่วงท่าของสัตว์นักล่าเหมือนอยากจองห้องพักค้างคืนสักห้องนึง แต่น่าเสียดายที่พนักงานไม่ยักกะยินดีต้อนรับ แถมยัง โทร.แจ้งเหตุด่วนถึงสำนักงานนายอำเภอไฮแลนด์ เคาน์ตี้,ทางอำเภอสั่งตำรวจให้ติดต่อนักจับจระเข้ที่มีใบอนุญาตช่วยจัดการอีกทอดหนึ่ง แล้วก็โพสต์คลิปภาพเหตุการณ์เผยแพร่ผ่านเฟซบุ๊กเพจ พร้อมคำบรรยายแบบโจ๊กๆ เราไม่แน่ใจว่าเจ้าตะเข้หนุ่มน้อยได้ห้องพักโรงแรมควอลิตี้อินน์รึยัง หรืออาจจะออกจากห้องพักไปหาบาร์เหล้าดวดดื่มเมรัยมาร์การิต้าสักกั๊กสักแบน แต่ดูน่าจะวัยละอ่อนจนทางบาร์ไม่ขายสุราให้,ภาพล่าสุดก่อนตำรวจและคนจับจระเข้ไปถึงโรงแรมไอ้เข้จอมเต๊ะจุ๊ยเดินกร่างยังก๊ะจะประกาศ ให้รู้ซะบ้างว่าย่านนี้ใครใหญ่.,ดอย ดอกฝิ่น
เมื่อตอนบ่ายวันอาทิตย์ก่อนไอ้เข้เพศผู้วัยหนุ่มตัวเขื่อง ลำตัวยาวราวห้าฟุต เดินส่ายอาดๆวางมาดเท่เข้าไปในโรงแรม
จระเข้,โรงแรม,ฟลอริดา,เปิดม่าน Joke Opera,ดอย ดอกฝิ่น